อ็อทโท โกรเทอโวล

อ็อทโท เอมีล ฟรันซ์ โกรเทอโวล () เป็นนักการเมืองเยอรมันและเป็นนายกรัฐมนตรีคนแรกของสาธารณรัฐประชาธิปไตยเยอรมันตั้งแต่ปี 1949 จนกระทั่งเสียชีวิตในปี 1964.

ประวัติ
โกรเทอโวลเกิดในครอบครัวชนชนชั้นกลางเมื่อปีค.ศ. 1894 ที่นครเบราน์ชไวค์ เป็นบุตรชายของครูเย็บปัก เมื่อมีอายุ 16 ปีเขาก็เข้าร่วมในแผนกเยาวชนของพรรคสังคมประชาธิปไตยเยอรมนี (SDP) ต่อมาเขาถูกเกณฑ์เป็นทหารบกเยอรมันในสงครามโลกครั้งที่หนึ่ง ภายหลังสงคราม เขามีตำแหน่งการเมืองภายในพรรคสังคมประชาธิปไตยอิสระแห่งเยอรมนี (USPD) และได้รับเลือกตั้งเป็นสมาชิกสภารัฐเบราน์ชไวค์เมื่อปีค.ศ. 1920 ในยุคสาธารณรัฐไวมาร์ เขาได้ดำรงตำแหน่งรัฐมนตรีหลายทบวงภายในรัฐบาลเบราน์ชไวค์

ในปี 1922 โกรเทอโวลและสมาชิกส่วนใหญ่ของพรรคสังคมประชาธิปไตยอิสระ เข้าร่วมกับพรรคสังคมประชาธิปไตย (SDP) ต่อมาในปี 1925 เขาก็ได้รับเลือกตั้งเป็นสมาชิกไรส์ทาคแทนที่นางเอลีเซอ บาร์เทิล ผู้แทนราษฎรซึ่งถึงแก่กรรมในตำแหน่ง และได้รับเลือกตั้งต่อเนื่องในการเลือกตั้งปี 1930, 1932 และ1933

ภายหลังการเถลิงอำนาจของอดอล์ฟ ฮิตเลอร์ ในปี 1933 โกรเทอโวลหลุดจากตำแหน่งทางการเมืองทั้งหมดเช่นเดียวกับผู้แทนราษฎรคนอื่น เนื่องจากเมื่อวันที่ 23 มันาคม ค.ศ. 1933 ตัวเขาและสมาชิกคนอื่นของพรรคสังคมประชาธิปไตย ลงคะแนนคัดค้านรัฐบัญญัติมอบอำนาจให้แก่นายกรัฐมนตรีอดอล์ฟ ฮิตเลอร์ ความพยายามของพวกเขาไม่เป็นผล รัฐบัญญัติฉบับดังกล่าวผ่านการเห็นชอบจากเสียงส่วนใหญ่ที่ประชุมไรส์ทาค 

ในสมัยของนาซี โกรเทอโวลถูกจำคุกหลายครั้ง และถูกบีบให้ไปจากเบราน์ชไวค์ เขาทำงานเป็นคนขายผักและนายหน้าขายสินค้าอุตสาหกรรม ในช่วงนี้ เขาเข้าร่วมกลุ่มต่อต้านฮิตเลอร์ที่ประกอบด้วยอดีตนักการเมือง แต่ท้ายที่สุดกลุ่มดังกล่าวก็เป็นเพียงกลุ่มที่ให้ความช่วยเหลือทางการเงินแก่สมาชิกด้วยกันเองเท่านั้น และแทบไม่ได้ทำกิจกรรมใดที่เป็นการต่อต้านการปกครองของฮิตเลอร์

ดูเพิ่ม 

 Roth, Gary. "Review of Hoffmann, Dierk, _Otto Grotewohl (1894–1964): Eine politische Biographie_" H-German, H-Net Reviews. November 2010. online
 Loeding, Matthias: Der Handlungsspielraum des Zentralausschusses (ZA) der SPD in Berlin im Jahre 1945. Dissertation, Hannover 2002.
 Loeding, Matthias: Führungsanspruch und Einheitsdrang. Der Zentralausschuss der SPD in Berlin im Jahre 1945. Kovac, Hamburg 2002, .

 

เลขาธิการพรรคเอกภาพสังคมนิยมเยอรมนี
หัวหน้ารัฐบาลเยอรมนีตะวันออก
บุคคลจากรัฐนีเดอร์ซัคเซิน